b'\n_START_ARTICLE_\nTullamore Dew\n_START_SECTION_\nZgodovina\n_START_PARAGRAPH_\nDestilarno je ustanovil leta 1829 Michael Molloy in v njej za\xc4\x8del z destilacijo je\xc4\x8dmenovega slada lastne proizvodnje. Destilarna je sprva proizvajala single malt viski, po smrti prvega lastnika v letu 1887, pa je podjetje pre\xc5\xa1lo v roke dru\xc5\xbeine Daly. Novi lastnik je posle prepustil dobremu prijatelju, Danielu E. Williamsu, ki je kmalu postal partner v podjetju in za\xc4\x8del s popularizacijo viskija, ki se ga je kmalu prijelo ime Tullamore Dew._NEWLINE_Ime tega viskija je sestavljeno iz imena mesteca Tullamore in za\xc4\x8detnic Daniela E. Williamsa. Glavni trgi, kamor se je uspelo prebiti temu irskemu viskiju so postali in so v ve\xc4\x8dji meri \xc5\xa1e danes; Nem\xc4\x8dija, ZDA, Francija in Danska, poleg njih pa je ta blend poznan ve\xc4\x8d ali manj v vseh dr\xc5\xbeavah po svetu._NEWLINE_Leta 1947 je vnuk Daniela E. Williamsa prinesel iz ZDA idejo o me\xc5\xa1anju razli\xc4\x8dnih vrst viskija in za\xc4\x8del izdelovati prvi blended viski pod tem imenom. S\xc4\x8dasoma so v destilarni za\xc4\x8deli proizvajati le \xc5\xa1e ta blend, nato pa je leta 1959 destilarna zaradi slabe prodaje propadla, blagovna znamka pa je bila prodana podjetju Irish Distillers Ltd., ki ta viski po originalnem receptu proizvaja \xc5\xa1e danes v bli\xc5\xbeini mesta Cork.'